આ અંગે નવસારી કૃષિ યુનિ.ના એમટેક વિભાગના કૃષિ ઈજનેર રોહિતભાઈ ખેરે જણાવ્યું કે ખેતી સાથે સંકડાયેલા ઉદ્યોગોમાં અમુક પ્રક્રિયાઓ અઘરી છે અને અમુક પ્રક્રિયાઓ સહેલી છે. તેમાંથી તેઓ સરળ પ્રક્રિયાઓ અપનાવીને પોતાના જીવનને સમઘ્ધ કરી શકે છે. આ પ્રવતિના યોગ્ય માર્ગદર્શન માટે કૃષિ તજજ્ઞો, કૃષિ વિશ્વવિદ્યાલય તથા કૃષિવિજ્ઞાન કેન્દ્રની મદદ લઈ શકાય છે. એમાં આ પ્રકારના કેન્દ્રમાં માર્ગદર્શન તાલીમ યોજવામાં આવે છે. આ તલીમ હેઠળ તેઓ સરળ પ્રક્રિયાઓનું જ્ઞાન મેળવી શકે છે. આમાં ખેડુત ભાઈઓએ માહિ‌તી જાણવી જરૂરી છે કે ખેડુતો એ રીતે કાચોમાલ વિકસીત કરે કે જેમાંથી અનેક પ્રકારનો પાકોમાલ બનાવી શકાય અને એમની પ્રક્રિયાઓ વિશે ઉતમ જાણકારીઓ મળશે. જેનાથી તેમને ખબર પડશે કે કાચા માલ પર કેટલી લુંટ થઈ રહી છે.